ג'יל האפפני

ג'יל האפפני (באנגלית: Jill Halfpenny; נולדה ב-15 ביולי 1970) היא שחקנית אנגלייה הידועה בעיקר מהופעותיה בתפקיד רבקה הופקינס באופרת הסבון הבריטית "קורוניישן סטריט" (1999–2000); קייט מיטשל באופרת הסבון המתחרה "איסטאנדרס" (2002–2005); איזי רדפאת' בסדרה "דרך ווטרלו" (2006–2007); ודאיין מנינג בסדרת הדרמה "במועדון" (2014–2016). ב-2004 זכתה האפפני בעונה השנייה של תחרות הריקודים הטלוויזיונית "Strictly Come Dancing".

הקריירה של האפפני החלה ב-1989 בסדרת הילדים "מועדון בייקר" של ה-BBC. בהמשך הופיעה במגוון תפקידים בטלוויזיה בסדרות כגון "Peak Practice", "משפחה וצרות אחרות", "לב פראי", "Lightfields", "בבילון", "אנושיים", "Three Girls", ובמיני-סדרה "שקרן/שקרנית".

להאפפני קריירה מצליחה גם בתיאטרון, והיא הופיעה במגוון הפקות החל מקומדיות מוזיקליות (pantomime) וכלה בתיאטראות וסט אנד, במחזות כגון "הדוד וניה", "נערות לוח השנה", "המסיבה של אביגיל", ובמחזות זמר כגון "שיקגו". ב-2011 זכתה בפרס שחקנית השנה הטובה ביותר של בחירת הצופים בתיאטרון, ובפרס לורנס אוליבייה להופעה הטובה ביותר בתפקיד משנה במחזמר על תפקידה בדמות פולט במחזמר "Legally Blonde".

ביוגרפיה
האפפני נולדה בגייטסהד למורין וקולין האפפני. יש לה שתי אחיות גדולות ממנה ניקולה ופולה. השנייה היא אמה של השחקנית צ'לסי האפפני.

היא למדה בבית הספר הקתולי סנט אדמונד קמפיון בגייטסהד. בשנים 1994 עד 1996 למדה משחק באקדמיית ובר דאגלס לאמנות הדרמה. עוד למדה בבית הספר למשחק "First Act Theatre" בגוספורת' שבניוקאסל, וב-"Reavley Theatre School" בפלינג שבגייטסהד.

קריירת המשחק שלה החלה כשהייתה בת 14 בסדרת הדרמה לילדים "מועדון בייקר" של ה-BBC, שצולמה באזור בנוול שבניוקאסל. תפקידיה בטלוויזיה כוללים הופעות בסדרה "דיאל ופסקו", "ברברה" ו"קורוניישן סטריט". בתיאטרון שיחקה עם להקת התיאטרון האל טראק (Hull Truck Theatre). ב-2002 לוהקה לתפקיד קייט מיטשל באופרת הסבון "איסטאנדרס" של ערוץ BBC One. הדמות הוצגה כשוטרת שנשלחה לרגל אחר פיל מיטשל, אבל אחרי שזהותה נחשפה, היא עזבה את המשטרה והתחתנה עם פיל. הפרק האחרון בהשתתפותה שודר בינואר 2005.

ב-2004 השתתפה האפפני בתחרות הריקודים הסלוניים "Strictly Come Dancing" של ערוץ BBC One, ורקדה יחד עם דארן בנט. בני הזוג זכו בתחרות והשופטים העניקו להם בגמר את מלוא 40 הנקודות. ב-14 בדצמבר 2004 האפפני ודארן בנט הופיעו על הבמה במופע "Royal Variety Performance" שהתקיים בלונדון קוליסאום. בתוכנית ספיישל לחג המולד של "Strictly Come Dancing" בה השתתפו הזוכים בתחרויות והתחרו זה בזה. ג'יל ודארן הוכתרו כאלופי האלופים. בדצמבר אותה שנה פורסם שהאפפני תככב בתפקיד רוקסי הארט במחזמר "שיקגו" בווסט אנד החל מינואר 2005.

ב-2005 הופיעה האפפני במחזה "The Bodies" עיבוד של פיטר פלנרי לרומן מאת אמיל זולא, בתיאטרון לייב בניוקאסל, לצדו של השחקן קרייג קונוויי שאיתו התחתנה מאוחר יותר. ב-2005 וב-2006 שיחקה בהאפפני בקומדיות מוזיקליות בתיאטרון רויאל בניוקאסל. בינואר 2006 הייתה האפפני מנחה אורחת בסדרה "The Sound of Musicals" של ה-BBC, ושיחקה בתפקיד רוקסי בול בפרק בסדרה "לגדול בלי בושה". עוד ב-2006 השתתפה בתפקיד אורח בפרק בתוכנית "המופע של קתרין טייט".

באביב 2006 החלה האפפני לשחק בסדרה "דרך ווטרלו" של ערוץ BBC One, בתפקיד המורה איזי רדפאת', עליו זכתה בפרס TV Quick לשחקנית הטובה ביותר. הדמות שגילמה נהרגה בסוף העונה השנייה של הסדרה. ב-2007 הייתה האפפני הקריינית בתוכנית התיעודית "Freaky Eaters" של BBC Three, ובתוכנית "Fat Man's Warning" של ערוץ 4.

מפברואר 2008 שיחקה האפפני, שהייתה אז בהיריון, בתפקיד נורמה פארנס לצדו של מייקל ברימור במחזה "Surviving Spike" בתיאטרון רויאל בווינדזור. החל מ-28 ביולי ועד 31 באוקטובר 2009 כיכבה האפפני בהפקה של הווסט אנד של "נערות לוח השנה", וגילמה את פולט בונפונטה במחזה "Legally Blonde", שהוצג לראשונה בינואר 2010. היא שיחקה בתפקיד זה עד סוף אוקטובר 2010, ואז החליפה אותה דני ואן אאוטן. על תפקיד זה זכתה האפפני בפרס קהל התיאטרון לשחקנית המשנה הטובה ביותר במחזמר, וזכתה בפרס לורנס אוליבייה להופעה הטובה ביותר בתפקיד משנה במחזמר.

האפפני שיחקה בתפקיד אורח בסדרה הקנדית "התעלומות של הבלש מורדוק" בפרק אחד בעונה החמישית ששודר ב-2012.

במרץ 2012 כיכבה האפפני במחזה "המסיבה של אביגייל" מאת מייק לי בתיאטרון Menier Chocolate Factory בלונדון. באפריל הועלתה ההצגה בתיאטרון המלכותי בבאת', ואחר כך הועברה לתיאטרון וינדהם שבווסט אנד, שם הוצגה ממאי עד ספטמבר. ב-2014 כיכבה בסדרת הדרמה "במועדון", שחזרה לעונה שנייה בשנת 2016. עוד ב-2014 שיחקה בסדרה "בבילון" של ערוץ 4.

בספטמבר 2014 יחד עם טים הילי הייתה האפפני קריינית של "ההיסטוריה של צפון מזרח בטקס המרתון "Great North Run". ב-2015 כיכבה במחזה "Way Upstream" מאת אלן אייקבורן בתיאטרון פסטיבל צ'יצ'סטר. עוד באותה שנה שיחקה בעונה הראשונה של הסדרה "אנושיים".

ב-2017 החלה לשדר בערוץ רדיו 2 של ה-BBC לצדה של שרה קוקס.

ב-2018 לוהקה לעיבוד הבימתי של הרומן "הבחורה על הרכבת" בלידס. הצגת הבכורה הייתה במאי בתיאטרון וסט יורקשייר פלייהאוס.

חיים אישיים
ב-2007 התחתנה האפפני עם השחקן קרייג קונוויי. לבני הזוג נולד ילד אחד. השניים התגרשו ב-2010.

היא שגרירה של ארגון הצדקה לילדים "Kidscape".

פילמוגרפיה
קולנוע
 שנה שם שם באנגלית תפקיד הערות 2000 Command Approved טייסת מסוק 2011 How to Stop Being a Loser כריסטינה 2013 Turn Your Bloody Phone Off: The Second Batch מאמי סרט קצר 2016 מייסי Maisie לואיז סרט קצר 2017 סיפורי שדים Ghost Stories פגי ואן ריס 2018 Walk Like a Panther לרה אנדרסון

טלוויזיה
 שנה שם שם באנגלית תפקיד הערות 1989–1992מועדון בייקר Byker Grove ניקולה דובסון סדרת טלוויזיה 1997 The Bill ליסה קולט בפרק "Man Trap" 1997 Birds of a Feather בריטני בפרק "Rising Damp" 1997 האגמים The Lakes טינה סדרת טלוויזיה (פרק אחד) 1998 The Round Tower רוזי קוטון סרט טלוויזיה 1998 Heartbeat מיטזי ויילר בפרק "Local Knowledge" 1998 Touching Evil אנני ג'ורדן בפרק "What Price a Child" 1999 דיינג'רפילד Dangerfield שלי בפרק "Tying the Knot" 1999 Peak Practice קלי סדרת טלוויזיה 1999–2000 קורוניישן סטריט Coronation Street רבקה הופקינס סדרת טלוויזיה 2001 דיאל ופסקו Dalziel and Pascoe טרה קונולי בפרק "Home Truths" 2002 Breeze Block סדרת טלוויזיה 2002-2005 איסטאנדרס EastEnders קייט מיטשל סדרת טלוויזיה 2003 ברברה Barbara קירסטי בפרק "Kirsty" 2005 המופע של קתרין טייט The Catherine Tate Show גינה בפרק "Dog Obedience" 2006 לגדול בלי בושה Shameless רוקסי בנסון סדרת טלוויזיה (פרק אחד) 2006–2007 דרך ווטרלו  Waterloo Road איזי רדפאת' סדרת טלוויזיה 2007 Blue Murder ג'קי הולרויד בפרק "Crisis Management" 2009 המפקח ג'ורג' ג'נטלי Inspector George Gently קורה דייווידסון בפרק "Gently with the Innocents" 2011 משפחה וצרות אחרות Mount Pleasant אמה סדרת טלוויזיה (3 פרקים) 2011 Walk Like a Panther לרה אנדרסון סדרת טלוויזיה (פרק אחד) 2012תעלומות מרדוק Murdoch Mysteries אליזבת בריאנט בפרק "Murdoch of the Klondike" 2012 לב פראי Wild at Heart פיונה סדרת טלוויזיה (3 פרקים) 2013 Lightfields מרתה פלווד מיני-סדרה 2013 ורה Vera מגי וורנוק בפרק "Prodigal Son" 2014 בבילון Babylon דווינה מיני-סדרה 2014 Beautality פאם סנט קלייר סרט טלוויזיה 2014– במועדון In the Club דאיין מנינג סדרת טלוויזיה 2015 אנושיים Humans ג'יל דרומונד סדרת טלוויזיה 2016 Death in Paradise נעמי ווקר סדרת טלוויזיה (פרק אחד) 2016 שקרים פשוטים Ordinary Lies בלינדה ברירלי תפקיד משנה 2017 שקרן, שקרנית Liar ג'ניפר מיני-סדרה 2019 Year of the Rabbit פלורה וילסון 4 פרקים 2021 טובעת בספק The Drowning ג'ודי וולש מיני-סדרה 2022 כל מה שאני יודעת על אהבה Everything I Know About Love רושין סדרת טלוויזיה (6 פרקים) 2023 The Long Shadow דורין היל  3 פרקים 2024 The Cuckoo  סיאן 4 פרקים 2025 תסביך אבאל'ה (אנ') Daddy Issues דאווינה פרק: "Back for good" TBA The Feud  אמה בארטלט סדרה עתידית של ערוץ 5 (אנ')

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:מתחרי רוקדים עם כוכבים (בריטניה)
קטגוריה:בריטיות שנולדו ב-1975
קטגוריה:בריטים שנולדו ב-1975